АГИТАЦИОННОЙ РОБОТАНТЬ СЮЛМАМС 
ХОЗЯЙСТВЕННОЙ ЗАДАЧАТНЕНЬ МАРТО 


Грандиозной задачатнень тевс 
ютавтомаст кисэ, конатнень арав- 
тызь партиясь ды правительствась 
социализмасто коммунизмас пос- 
тепенной ютамонь шкастонть, эря- 
ви пек виевгавтомс ды келейгав- 
томс большевистской агитациянть. 
Партиянь ХУ!-це с‘ездэсь минек мас 


Кода ВЛКСМ-нь райкомтне ды 
первичной комсомольской органи: 
зациятне занимаются агитационной 
роботань вопростнэсэ? Тунда ви- 
демань кампаниянь шкастонть ла- 
мо районсо агитационной роботась 
ульнесь аравтозь эрявикс сэрьс, 
мезде вадрясто мольсть роботат- 


торонть икелев аравтсь экономи- {не видемасонть Лямбирской, Мель- 


ческой задача—10— 15 иень юта- 
монь перть сасамс ды икельдямс 
‘экономиянть коряс передовой ка- 
питалистической мастортнэнь; ис- 
тя жо сздэсь аравтсь пояитичес- 
кой задача— коммунистической 
духсо трудицянь воспитаниянть. 
Неть кавто основной задачатнестэ 
исходят весе роботатне Сталин- 
ской Колмоце пятилеткань шкас- 
тонть. Неть задачатнень тевс ютав- 
томась веши комсомольской орга- 
низациятнень пельде трудицятнень 
ютксо ветямс эрьва чинь кропот- 
ливой агитационной робота, пач- 
тямс сынст сознанияс коммунисти- 
ческой идеятнень. 

Партиясь эсензэ кинть лангсо— 
социализмань строямонь кинть 
лангсо ютась эрьва кодамо пре- 
пятствиятнень трокс, яжась эрьва 
кодамо пирявкстнэнь, конатнень 
аравтнесть народонь врагтне, троц- 
кистско-бухаринской . бандитнэ; 
сынст громазь ды маштнезь, пар- 
тиясь ветясь Советской народонть 
счастливой эрямос. 


Ней социализмань строямонь 
те этапстонть троцкистско-буха- 
ринской бандань не нулгодькстнэнь, 
громазь кулачествань меелькстнэ, 
поповщинань отбростнэ ветить 
эсест подрывной антисоветской 
агитацияст трудицянь кадовикс 
частенть ютксо, башка случайстэ 
сынь ветить роботаст седе кемес- 
тэ, чем минек комсомольской ды 
лия общественной организациятне. 
Весе те корты седе, што миненек 
эряви ламо роботамс агитационной 
роботанть ладямонзо коряс, што- 
бу сон аштевель большевистской 
идейно-политической уровеньсэ. 
Советнэнь Чрезвычайной \УШ-це 
с‘ездсэнть Сталин ялгась мерсь: 
„Значит, эряви роботамс, но аволь 
нернемс, эряви роботамс, но а 
учомс сень, што ‘весе карми улеме 
максозь административной распоря- 
жениянь вельде“, 

Советнэнь местной органтнэс 
трудицятнень депутатнэнь кочка- 
мотненень ды уборочноентень 
анокстамонь ды неть кочкамотнень 
ды уборочноенть ютавтомань шкас- 
тонть . партийно - комсомольской 
организациятненень весе больше- 
вистской острота марто эряви ла- 
дямс агитационной робо- 
танть истя, штобу эрьва 
зярдо разоблачать тапазь враждеб- 
ной класстнэнь меелькстнгнь зылаз- 
каст, конатне трудицятнень юткс 
снартнить кандомс антисоветской 
взглядт ды настроеният, штобу 
тормозямс минек строительстван- 
тень. Сталин ялгась тонавты, што 
агитационной роботанть свал эря- 
ви сочетать хозяйственной зада- 
чатне марто, истямо сочетаниясь’ 
ашти главной, основной условиякс 
Сталинской Колмоце пятилеткань 
задачанзо топавтомасонть. 


цанской, Козловской ды лия рай- 
онтнэсэ. Но ней те роботась лав- 
шомтозь. 'Примеркс, „Дирижабль“ 
колхозсо (Мельцанской р-н) агит- 
Е ашти 12 ломаньстэ, 
онзэ руководителезэ Вельмискин 
ялгась видемань шкасто пурнакш- 
нынзе агитатортнэнь, консульти- 
ровал сынст, ютавтнесть беседат 
колхозниктнень ютксо, ноней те 
роботась кадозь, агитатортнэ ланг- 
со руководства а ветить, ВКП(б)-нь 
ЦК-нь Майской пленумонть реше- 
ниянзо еще апак толкова. Тестэ 
жо лиси, што агитационной робо- 
тась тесэ апак ладя истя, штобу 
сон лездаволь уборочнонтень 
анокстамосонть, вельхоз артелень 
нарушительтнень каршо бороця- 
мосонть ды велень хозяйствань 
продуктатнень анокстамосонть 
Истмо жо положениясь ламо лия 
организациятнесғ. Агитационной 
роботасонть покш лезкс максыть 
газетатне, секс эряви явомс покш 
мель печатной пропаганданть ро- 
ботанзо ладямонзо лангс, седе се- 
едьстэ сермадомс районной ды 
республиканской печатень страни- 
цатнесэ сех вадря агитатортнэнь 
опыттэст. 

Комсомолонь минек роботникт- 
не сеедьстэ стувтнить хозяйствен- 
ной задачатнень, занимаются эй- 
сэст кампанейски, эрьва чинь эсь 
практической роботасост не соче- 
тают хозайственной вопростнэнь 
политической агитациянть марто, 
мезень коряс эрить прорывт робо- 
тасо, зярыя асатыкст ды лият. Ис- 
тямо асатыксэнтень эряви путомс- 
пе! 

`Штобу · по-большевистски то: 
павтомс задачатнень, конатнень 
комсомолонть икелев путынзе пар- 


тиясь ды правительствась, ней 
комсомольской организациятне- 
нень эряви ладямс проверенной 
политически грамотной комсомо- 
лецтнэнь эйстэ агитаторт. Неть 
агитатортнэнь должен улемс аги- 
тационной роботань сюпав опы- 
тэст, конань сынь приобрели 
СССР-нь, РСФСР-нь ды МАССР-нь 
Верховной Советнэс кочкамотнень 
шкасто.Организовамс кеме агиткол- 
лективть, эрьва чи сынст лангсо ве- 
тямс большевистской 
руководства. Бригадатнесэ 
ды звенатнесэ ловномс ды толко- 
вамс ВКП(б)-нь ХУШ-це с‘ездэнь 
решениятнень ды мезе-вийсэ бо- 
роцямс эрямос сынст ютавтоманть 
кисэ. 


Весе агитационной роботанть ара- 
втомс Сталинской Колмоце пяти- 
леткань исторической задачатнень 
топавтомантень! 


9-це ие, 
12 № ковс 


ЛИСИ: 


Весе мастортнэнь пролетарийтне, пурнавобо вейс! 


июль _ 
6- це чи 
9 3 9 ИЕ 

ВЛКСМ-нь Мордовской обкомонть ды 
Саранск ошонь комитетэнть газетаст 
вв вт 


о о о 


СНИМКАСОНТЬ: Хасан эрькенть районсо бойтнень эйсэ учас: 


тникесь .Ф. С. Голов ялгась, сон награжденной „За отвагу“ медальсэ. 


Фотось В. Ивенинэнь. 


Сынет паровозтнз якить сехте 
бойкасто 


Васолов минек необ‘ятной мас- 
торганть таргавсть чугункань кит- 


ялгатне. Сынст паровозось ава- 
риявтомо ускси тяжеловесной сос- 


не. Тосо-косо 15—20 ие теде ике- | тавт. Тейсть горючеень ламо эко- 
ле ульнесть а ютавикс тайгат, бо- | номия. 


лотат, неќ якить стальной кораб- 
лятне—паровозт. 

Преобразился минек респуб- 
ликаськак. Ташто чугункань китнень 
таркас, конатнень царской прави- 
тельствась строякшнынзе ансяк 
выгодатнень мельга панеманть 
кисэ, строязь ды переоборудован- 
нойть сядот километрань кувал- 
моєо өд кить. Ней ламот минек 
машинистнэстэ вецить паровозост 
ансяк по-кривоносовски. 

Вана икеленек ленинской чу- 
гункань кинть 517 № паровозось. 
Сонзэ лангсо од машинист-комсо- 
молкат. Ягуйкина ды Моисеева ял- 
гатне. Сынь а умок те парово- 
зонть лангсо, икеде тонавтнесть. 
Ней жо овладели машинанть тай- 
натнесэ ды эсь роботасост нев- 
тить алкуксонь образецт. Прок 
паро машинист, умок невтизь эсь 
пряст Кривова ды Дворянцева 


Истя жо авариявтомо дь покш 
скорость марто вецить эбь паро- 
возост Николаева, Кубанцева, Ве- 
ретенникова, Савельева ды ламо 
лия ялгат. 


Сынст лемест зярдояк а нарт- 
некшнить почетонь лазонть лангс- 


то, кортыть эйстэдест Ленинской 
кинь весе железнодорожниктне. 
Неть ялгатне весе соревнуются 
вейкест-вейкест ды бригада-брига- 
да марто. Сталинской Колмоце 
пятилеткань иетнестэ сынь эсь ро- 
ботасост невтить еще сэрей пока- 
зательть ды кастыть великой со- 
ветской железнодорожной держа- 
вантень сядот од специалистт. 


Н. С. 

ЛЕНИНЭНЬ 


Июлень 3-це чистэ Саранск ошсо ульнесь ютавтозь велень хо- 
зяйствань Всесоюзной выставкасо механизациянть ды полеводстванть 
коряс участниктнень республиканской совещания. 

Тесэ минь печататано совещаниянь башка стахановецтнэнь-выс- 
тавкань участниктнень выступлениясто саезь речть. 


Уборочноенть ютавтомс 
нурька срокс ды емавкстомо 


Торбеевской райононь „Новый путь“ колхозонь 
председателенть Платонов ялганть выступлениясто 


Партиясь ды правительствась 
тейсть постановления 1939-це иес- 
тэ сюронь урядамодонть ды велень 
хозяйствань продуктатнень анокс- 
тамодо, косо партийной ды комсо- 
мольской организациятнень икелев 
аравтозь задача, штобу сюронь 
урядамосонть ды велень хозяйст- 
вань продуктатнень анокстамосонть 
а нолдамс ютазь иень ошибкат- 
нень. Партиясь ды правительствась 
покш внимания явить велень хо- 

‹ зяйстванть седе товгак под‘емонзо 
лангс. 

1938-це иестэ минек колхозось, 
а беряньстэ ютавтызе уборочной 
кампаниянть ды шкасто топавтызе 
планонзо государственной постав- 
катнень коряс. Ютазь иестэ минь 
саинек урожай, эрьва гектарсто 
14 центнер. Нурька шкас те иес- 
тэяк ютавтсынек сюронь уряда- 
монть ды государствантень обяза- 
тельной поставкатнень максоманть 
истя, кода веши минек пельде 
партиясь ды правительствась. 


Те иестэ минь арситяно саемс 
эрьва гектарсто 15 центнер, а седе 
аламо сюро, истя, штобу эрьва 
колхозникесь трудочи лангс полу- 
чаволь 4—5 килограммат кши. 
Минь весе виенек путсынек сень 
кис, штобу минек колхозонть 1940 
иестэяк утвердили Всесоюзной ве- 
лень хозяйствань выставкав. 

Минек улить весе перспектива- 
нок, штобу уборочноенть ютав- 
томс сехте нурька шкас ды емавк- 
стомо. Колхозонок целанек анок 
уборочноентень. Вельхозмашина- 
нок ремонтировазь весе. Робочей 
виесь сатышка. 

Минек колхозсо те шкас ара- 
сельть яслят, ней жо панжозь. 
Яслятнень панжомадо мейле ламо 
колхозницат кармасть яксеме пак- 
сянь роботатнес, косо невтить ро- 
ботань а берянь результатт. 

Мон тердян Мордовиянь колхо- 
зтнэнь председателест сенень, 
штобу нурька шкас ды емавкстомо 
пурнамс тучной, виев урожаенть. 


Ультяно выставкань участникть 1940 
пестэнтькак 


Кочкуровской МТС-нь трактористэнть Забиякин 
ялганть выступлениясто 


Покш честь улемс Всесоюзной | ды емавкстомо. Тень эйстэ зави- 


велень хозяйствань 
учатникекс. Те честенть Мордо- 
виянь велень хозяйствань ламо 
передовикть завоевали, эсест мас- 
терской трудсост, конатне кармить 
участвовать те выставкасонть, ко- 
со улить невтезь минек социали- 
стической родинанть достижени- 
янзо, конатнень достигли боль- 
шевистской партиянть ды Сталин 
ялганть руководстваст ало. Неть 
передовиткнень ютксо Выставкав 
участникекс улить аволь аламо 
комсомолецт ды несоюзной од 
ломать, од тейтерькат, пионерт. 
Задачанть—нурька шкас ды от- 
личнасто ютавтомс те иень убо- 
рочноенть минь, трактористнэ, 
комбайнертнэ ды весе колхозникт- 
не должны ютавтомс нурька шкас 


выставкасо ! сит колхозтнэнь ды 


колхозникт- 
нень седе тов зажиточностест ды 
культурностест касомась. 

Комсомолось те тевсэнть дол- 
жен занямс авангардной роль. 

Мон тердян Мордовиянь комсо- 
молецтнэнь ды несоюзной од ло- 
матнень сенень, штобу 1940 иен- 
тень седеяк кастомс участникень 
рядтнэнь Всесоюзной велень хо- 
зяйствань выставкасонть. Тень 
коряс эряви миненек те иестэ 
ютавтомс сюронь урядамо кампа- 
ниянть истя, кода веши минек 
пельде партиясь ды правительст- 
вась. Мон максан обязательства, 
штобу те иень уборканть ютав- 
томс ансяк отличной показатель 
марто. 


Трактористкат-стахановкат 


Кочкуровской МТС-сэ од пат- 
риоткатне Т. В. Акимова. ды 
М. М. Малышева ялгатне .робо- 
тыть 1936-це иестэ. Сынь ‘васня 
роботасть плугарекс трактор 
мельга, а мейле кучизь тракто- 
ристэнь курсав, конатнень прядызь 


вадря отметка марто. Теке жо 
иестэ сынь кармасть роботамо 
трактористкакс, косо те шкас и 


роботыть. Акимова ды Малышева 
ялгатне 1938-це чистэ эсь трактор- 
сост сезонозонзо сокасть эрьвась 
495 гектар ды тейсть экономия 


горючеенть эйстэ 800 кг. Истямо 
паро роботанть кисэ сынст утвер- 
дили Всесоюзной велень хозяйст- 
вань выставкав. * 

Те иестэ тунда видемасонть 
сынь кавонест велькска топавтсть 
нормаст эйсэ. 

Велень хозяйствань стахановец- 
тнэнь республиканской совещания- 
сонть сынь максть вал, штобу 
ютась иедентькак успешнасто ютав- 
томс те иень урожаенть убор- 
канзо. И. Б. 

Кочкуровской р-н. 


Выставкань участник 


Дубенкань МТС-нь тракторис- 
тэсь П. Мучкаев ялгась “СТЗ“ 
колесной тракторсонть 1938-це 
иестэ еокась 471 гектар мода. 
Роботань качествазо паро. 

Вадря роботань кис Мучкаев 
ялгась кемекстазь Всесоюзной ве- 
лень хозяйствань выставкав участ- 
никекс. 


— Ансяк минек масторсо, —кор- 
ты Мучкаев ялгась,--истя оцени- 
вается роботась. Мон прок выс- 
тавкань участник, карман бороця- 
мо седе товгак сэрей показательт- 
нень кисэ, штобу 1940-це иестэяк 
улемс выставкасо участникекс. 

П. Русскин. 


Дубенской р-н. 

Апак лотксе овладевать марксизмасонть- 
ленинизмасонть 


„ВКП(б)-нь историянь Краткой 
курсонть* светс лисеманзо марто 
партийной пропаганданть аравто- 
мадо ВКП(б)-нь ЦК-нть постанов- 
лениясь—марксизмань-ленинизмань 
теориясонть овладениянь боевой 
программа. Сон путсь пе партий- 
ной пропагандасонть весе асатык- 
стнэнень, макссь марксизмасонть- 
ленинизмасонть овладениянь келей 
простор, вызывает те тевентень 
покш интерес. 

Те исторической постановлени: 
янть вадрясто ` тонавтнемадонзо 
мейле минек Ичалковской райо- 
нонь партийной организациясонть 
значительна кепедевсь марксиз- 
мань-ленинизмань основатнень са- 
мостоятельна тонавтнемаст туртов 
интересэсь. Тень эйстэ кортыть 
сеть обстоятельстватне, што неень 
шкантень „ВКП(б)-нь историянь 
Краткой. курсонть“ самостоятельна 
тонавтнить 1818 ломань. Тонавт- 
ницятнень те числасонть партиянь 
члент 180 ломань, кандидатт—146, 
комсомолецт—1092 ды 400 советс- 
кой од интеллигентт. Сеть ломат- 
ненень, конатнень а саты самостоя- 
тельна тонавтнемантень общеоб- 
разовательной ды политической 
подготовкась, организовазь 6 кру- 
жокт, косо..тонавтнить 36 ломань. 
Неть кружоктнень эйсэ течень 
чис ютавтозь 29 занятия, конатне 
ютавтневсть оживленной ды това- 
рищевской дискуссиянь обстанов- 
касо. 

Покш лезкс максови ВКП(б)-нь 
историянть самостоятельна тонавт- 
ницятненень парткабинетнэнь пель- 
де. Сыненст лезксэс ульсть ловнозь 
ВКП(б)-нь историянть коряс ды 
международной положениядонть 
20 лекция, антирелигиозной темат- 
нень коряс 8 лекцият ды 8 лек- 
цият лия эрьва кодат научной те- 
матнень коряс. Истя жо покш лезкс 
максозь книга лангсо самостоятель- 
на роботанть коряс ды конспект- 
нэнь составлениянть коряс. 

А чаркодевикс вопростнэнь ко- 
ряс самостоятельна тонавтницят- 
нень марто ютавтозь 40 групповой 
консультация ды 200 индивидуаль- 
ной консультация, конатнесэ тол- 
ковавсть ВКП(б)-нь историянть ко- 
ряс малав 100 а чаркодевикс воп- 
рос. Вадрясто анокстазь сакшныть 
консультациятнес Ламбаське ве- 
лень, Кемлянь ды конезаводонь 
коммунистнэ ды интеллигенциясь, 
конатне вадрясто тонавтнить 
ВКП(б)-нь историянть. Истя жо 
вадрясто тонавтнить ды анокстазь 
сакшныть консультацияс заготзер- 
нонь, Кемлянь, спиртзаводонь ды 
торфохозяйствань комсомольской 
организациянь комсомолецтнэ. 

Партийной ды аволь партийной 
большевистской кадратнень пельде 
марксизмань-ленинизмань теория- 
сонть успешнойстэ овладениясь 
макссь районсонть возможность 
массово-раз‘яснительной роботанть 
вадрялгавтомантень, Сталинской 
Колмоце пятилетканть лемсә со. 
ревнованиянть ды стахановской 
движениянть келейгавтомантень, 
конатнень результатсо успешнасто 
ульсь ютавтозь те иестэ тунда 
видемась ды пландо велькска то- 


павтневить производственной за- 
данияст райононь предприятият- 
нень. 

Но апак вант марксизмань-лени- 
низмань теориясо овладениянть 
весе полезностензэ ды необходи- 
мостензэ лангс, ламо первичной 
парторганизацият ды башка ком- 
мунист те шкас еще а явить те те- 
вентень сатышка. мель, беряньстэ 
тонавтнить ВКП(б)-нь историянть. 
Вава коммунисттнэ Бушнева, Но- 
виков ды ламот лиятне еще эсть 
снартнеяк тонавтнеме. Ламотнень 
еще те шкас мик арасть ВКП(б)-нь 
историянть краткой курсонь учеб- 
никесткак. . 

Пек берянь се тевесь, што ламо 
первичной парторганизациянь сек- 
ретарть, кода Межевов, Говрилов 
ды Ульянов сынсь берянстэ кастыть 
идейно-политической уровенест, а 
тонавтнить партиянь историянть 
ды тень коряс самай а максови . 
сынст пельде эрявикс воспитания 
эсест коммунистнэнень ды комсо- 
молецтнэнень, сынст чумост коряс 
сеетстэ сезневкшнить групповой 
консультациятне, а евтнить кон- 
сультациятнень тердематнеде ком- 
мунистнэнень ды мик сыньськак 
неть секретартне а сакшныть. Ва- 
на МТС-нь первичной парторгани- 
зациянь коммунистнэнь ды комсо- 
молецтнэнь парткабинетэсь 8 разт 
снартнесь тердемаст консультаци- 
яв, но парторганизациянь секрета- 
ренть Межевовонь бездельнича- 
монзо кувалт веломаньгак эзь сак- 
шно. 

Те истямо важной ды необходи- 
мой тевентень аволь серьезной, 
аволь большевистской отношениясь 
эряви ловомс ды витемс аволь ан- 
сяк Межевовнень, но и ламо лия 
первичной ' парторганизациянь сек- 
ретартнененьгак, конатнень те- 
вест истя жо ашти аволь весе 
благополучна. 

Ламо ялгат эсест ошибочностест 
коряс ловить эсь пряст истямокс, 
конатне „целанек уш овладели“ 
партиянь историясонть—марксиз- 
масонть-ленинизмасонть. Истямокс 
ловить эсь пряст, особенна, хо- 
зяйственной ды заготовительной 
организациятнень директортнэ ды 
управляющейтне, кода Молчанов 
ды Иконников. Неть ялгатненень 
эряви уяснить партиянь истори- 
янть тонавтнеманзо коряс аволь 
большевистской рассужденияст ды 
путомс неть рассуждениятненень 
пе. 

Марксизмась-ленинизмась тонав- 
ты эйсэнек, коммунистнэ ды ком- 
сомолецтнэ эрьва чистэ, эрьва 
чассто ды минутасто должны ке- 
педемс эсест идейно-политической 
уровенест, овладевать большевиз- 
масонть истямо лацо, штобу улемс 
ленинско-сталинской большевист- 
ской партиянть виде кинзэ кисэ 
педе-пев преданной ды последова- 
тельной бороцицякс. 

Те положениясь весе коммунис- 
тнэнень ды комсомолецтнэнень 
эряви содамс ды зердояк а стув- 


тнемс. 
Ичалковской р-н.Парткабинетэнь заведую« 
щеесь. 


Мухин. 


Комсомолецтнэ дорожной строительствасо 


Чамзинкань район. Хлыстовка 
велень „Красный Октябрь“ колхоз- 
со комсомолецтнэ ды несоюзной 
од ломатнестэ организовазь спе- 
циальной звена, кона роботы до- 
рожной строительствасонть. Зве- 
нань весе робочейтне сюлмавсть 
Колмоце пятилетканть лемсэ со- 
ревнованиянтень ды сайсть конк- 
ретной обязательстват. 


Гравиень усксемасонть, комсо- 


молецесь Кудрявкин 3 кубометрат- 
нень таркас ускси 4 кубометрат, 
допризывникесь Кузнецов ялгась 
3 кубометратнень таркас ускси 4,5 
кубометрат, Ольга Колгудина З 
кубометратнень таркас ускси 4 ку- 
бометрат. 

Звенась обязался эсь планонзо 
топавтомс те иень июлень 15`це 
чис. 

А. Филиппов: 


3. ЭР 


Ф. Храмойкин. 
Пастухонь моро 


..Кодак моро валске марто 
Рожоксо моран, 

Весе скалтнэ лисить кардсто 
Мон тест вал евтан: 

— Адядоя, скалт, монь мельга 
Састо, састыне, 

Косо вирь, пижелды тикше, 
„Луга, паксине. 

Тосо чись валске лисемстэ 
Чаманзо шлякшны— 

Ашо ведь „Цянав“ эрькесэнть, 
Сырнень кал укшны. 

Эрькенть алка береконзо 
Лугась таргизе, 

<Сонзэ мештенть парсей шалекс 
Пижесь вельтизе. 

Мон сайдядызь роса ланга 
Пиженть порнеме, 

Обед шкава сия ведьте 
Эрькстэнть симеме. 

Тынь нолштасынк алце турванк— 
Мон мельс паросан. 
„Ловцодонть касыть одаронк— 
Мон монськак касан. 


Алексей Лукъянов 


Молят тон паксява 


Молят тон паксява, 
Кунсолат кашторксонть,— 
Розьтне пилекс каить, 
Лымбакстыть масторксонть, 
Келей, келей паксясь, 

А неяви пезэ.... 

Ужо, дай оймамо 
Лоткатано тезә... 
Содат, яла теке, — 
Мольть коть чить ды веть, 
Колхоз паксянть пезэ 
А муеви теть. 

Эно, а муеви, 

Истят састь ней шкатне.... 
А истя эрсекшнесть 
Икеле атятне. 

Сат, бувала, паксяв 
{Шкась нуемат учи). 
Нейсак ума панксот,— 
Арёят,—куломс лучи..... 
Да и мезть кортамскак!— 
Тонсь парсте содасак, –- 
Кармат нуеманзо— 
Пингеть проклянясак.... 
Ней, корьмаень, лисят, 
Варштат лангозонзо: 
Розесь менелентень 
Кепеди усонзо. 

Кепеди ды мейле 
Модантень сюкони.... 
Вана сестэ паксясь 
Сельмензэ а кони... 
Сталин келейгавты 
Паксянок келейстэ, 
Счастливой эрямось 
Чуди мерят лейстэ. 
Сон минек теимизь 
Урестэ ломанекс.... 
Вант кодамо розесь!— 
Аволь тикшев, ванькс! 
Те тевсэнтькак сонзэ 
Путозь кедтне, превтне. 
Виде кива минек 
Нолдазь, молить. тевтне. 
Тунда видят моданть— 
Сондензэ арсеват. 
Кизна лисят паксяв— 
Пасиба мереват. 

Молят тон паксява, 
Мельсэть ансяк вейке: 
Кенерть розь куроксто, 
Нутадызь тонь нейке. 


г Москов, 1939 ие. 


ЛЕНИНЭНЬ КИЯВА 


Калина. 


(Народной моро) 


Вай, калина, сэпей патяй 


калина! 
Покш Толкансо эрямось прок 
малина! 
Ансяк улить те эрямонть 
колыцят, 
Ансяк улить эрямонтень 
мешицят. 
Валске рана ават капшить вирь 
потмов 
Чокшне позда сынь валгить 
$ тосто кудов. 
Пондонь-пондонь кочкить пиже|` 
калинат, 
Прок аздасызь—паксяс емсить 
малинат: 
Варма пуви—певерьгавты 
зернатнень, 
Чизэ кали—кости кенерсь 
колозтнэнь, 
Пиземеськак наксалгавты 
сюротнень, 
Грацень полктнэ пивцыть нуень 
комортнэнь. 
Анка, Варка, Эвля, Проска, 
Палага, 


Илька-баба, Вася-баба, арседе! 
Кемнилее здоров кеденк 
котмерьсэнк, 
Кемнилее валдо сельменк 
чамасонк. 
Тынь содасынк кизэ куншкань 
заботанть, 
Илинк стувто паксянь вейсэ 
роботанты 
Лиседеяк валске рана ума пес! 
Роботадо покш паксясо пелевес! 
Роботадо тынь, авинеть, седейсэ, 
Урядазь покш паксясь мельганк 


пейдезэ! 
Уледея тынь, авинеть, 
примерэкс, 
Роботамсто тынь морадо 
тейтерекс. 
Ударницакс тень кис сестэ 
ультядо, 
Паро пример, паро слава 
кандтадо! 
Сексня, кода урожаенть 
явсынек, 
Сестэ тыненк покш доходонть 
макссынек. 
Аволь кило трудочис тыненк 
саты— 
Кемготово килограмт тыненк 
максыть, 
Сексня рамат эсь кудозот 
патефон, 
Мерят: „Лева, нажувия сонзэ 
мон!“ 
Рамат шелконь неень порань 
; платия, 
Мерят: „Кудос сюпав-чинть мон 
ветия!“ 
Кода озы тонь семият столь 
экшес, 
Кода сускить тонь тякинеть 
ашо кшес 
Валдо зорякс теевить сынст 
чаминест, 
Пейдезевить мако цеця 
кургинест, 
Моразеви самаварот столь 
лангсо, 


Цяхазеви патефонот уголсо. 
Цяпазь туи Лева лелям 
киштеме, 
Од рунгонзо Михал карми 
менчеме. 
Анка, Варка, Эвля, Проска, 
Палага! 
Егорь-атя, Олодь-атя, Илькатя! 
Теедея кода теи ударникесь 
Леватя! 


кастыйнеть, 
Берянь тевденк кирга-парзэнк 
теевсь ал, 
Остаткадо евтан тыненк паро 
вал: 
Бути валске а листядо роботас, 
Бути валске а сатадо тынь 
паксяс, 
Минь сайдядызь-нолдатадызь 
газетас, 
Секе мельга сермадтадызь 
кинигас, 
Евтнитядызь роботыця 
ломаннень, 
Куля пачтить Подбельскоень 
райкомнень. 
Райком кучи тыненк „паро 
премия“ 
„Ударникень“ сехте вадря 
звания: 
Мерить эйстэнк: дисциплинань 
колыцят, 
Мерить эйстэнк изнявксонтень 
7“ мешицят, 
Пиже, сэрей калинатнень 
кочкицят. 
Бути стувтсынк кизэ куншкань 
заботанть, 
Бути стувтсынк паксянь вейсэ 
роботанть, 
Сексня максыть „бабань пеште“ 
коморзонк, 
Евкстатадо розень кочом 
кургозонк, 
А морясынк потефононь 
вайгеленть, 
А штюпасынк бело-туркань* ашо 
кшинть, 
Тельня цирькун морозеви 
уголсо, 
А цяподьсыть кавто кедеть 
столь боксо, 
Уш а мерят: „ярцадоя тякинеть, 
Тече панинь оев тантей 
сюкорнэть“ 
Уш а мерят: „Тече баняв азедо, 
Парсте шлядо, од палинеть 
оршадо.“ 
Сявадомо карми сельменк 
лия лангс, 
Кумажазонк тынь пандтадо 
коцтонь пангст. 
Бути истя карматадо тейнеме, 
Ломать нуить, тынь калинань 
вешнеме, 


Эх, авинеть, паро эйкакшт 


А макстадо лезэ 
государствантень, 
А кондтадо слава 
мастор-авантень. 
Теедея тынь авинеть, истяня, 
Кода теи ударникесь Леватя. 


Сталин ялганть топавтсынек 
валонзо, 
Эрямонть пек сюпавокс минь 
тейсынек, 


Валске рана минь мольдяно 
розенть пес, 


Карматано роботамо пелевес. 


— Те вот паро, мери сынест 
Леватя,— 


Теевлиде тынь умок уш истяня! 


Морось сермодозь Куйбышев- 
ской областень, Подбельской 
райононь Толкан велестэ. Евтнизе 
А. В. Немкин, сермадызе В. В. 
Медьведев. 1939 ие, июнь. 


*Бело-Турка—товзюронь видтнэнь эйстэ 
вейкесь. 


А. С. Пушкин. 
Нянянтень 


Ялгинем монь кежей читнестэ, 
Дряхлой голубкинем тон монь! 
Ськамот пиче вирень глуштнесэ 
Умок, умок учат эйсэнь. 
Тон эсеть светлицат вальмало 
Теке час лангсо мелявтат 
Ды эрьва минут румозь кедьсэть 
Спицатнень састо якавтат. 
Ваннат тон стувтозь ортатнес, 
Васоло раужо кинть лангс: 
Ризксэсь, мелявксось, икельсь 
шкатне 
Сезнить тонь груденть пангсонь 
-пангс. 
Эрзякс сермадызе 
И. Брыжинский. 


Эмиль Пятай 


Мекшт ды саркст 


Мазый сад куншкасо 

Минек нешке-пиресь, 

Налкси сонзэ велькссэ 

Кизэнь маней чись. 

Малаванзо чуди лей. 

Ды пекшень виресь 

Панжинзе цветэнзэ, 

Теке мекштнень кис. 
Кода валскень зорясь 
Лиси менелентень— 
Мекштне мелодично 
Ушодсызь морост, 
Сельминест келемтьсызь, 
Эрьва цецинентень ' 
Валгить ды мекштненень 
Медь кандыть мартост. 

Ливтнить чинз= валгомс, 

Сынь вечксызь эсь тевест, 

Ды мелезэст паро, 

Зярдо сынь неить: 

Зярыя анокстызь 

Тантей, тантей медест, 

Ризнамс а мень кисэ, 

Вадрясто эрить. 
Ансяк ульнесть ютксост 
Саркст (куш аволь ламо), 
Конат локсейкс ойсесть 
Мекштнень сявдикс лангс. 
Вечкильть анок медте 
Неть саркстнэ ярсамо, 
Сынсь нузякст, а содыльть 
Мезенгкак мелявкс. 

Пряст жо верьга кантлильть, 

Арсильть: сынст покш лезэст; 

Иезэнзэ теильть 

Ансяк вейке тев. 

Мекштне жо шалакадсть, 

Саркстнэнь лангс састь кежест, 

Сынь тест—прок весемень 

Киргас сюлмазь кев. 
Панцизь эсест ютксто, 
Панцизь сырнень мекштне 
Саркстнэнь, конань пельде 
Аламоль лезэсь. 
Ней седеяк пешкедсть 
Медте весе нешктне, 
Седеяк мазылгадсь ней 
Нешке-пиресь. 


Частушкат 


Келей Советской масторось 
Педе-пес а неяви 
Анок войнантень народось, 
Бути врагось каяви. 
Касынек келей олясо, 
Валдосо ды лембесэ. 
Азарсь врагонть тапасынек 
Мазый родинанть кисэ. 

М. Софронов. 


Советской Союзга 


Текелийской свинцово-цинковой 


комбинатонть строительствазо 


Джуангарской · Ала-Таусо (Ка. | 


захстан) морянь уровененть вель- 
кссэ 1.600 метрань сэрьсэ ашти 
Текелийской · свинцово-цинковой 
пек сюпав месторождениясь. Тесэ 
сооружаемой комбинатось карми 
улеме сырнень основной поставщи- 
кекс свинцовой промышленностень 
гигантонтень— Ленинэнь орденэнь 
Чимкентской Калинин лемсэ свин- 
цовой заводонтень. Комбинатось 
должен максовомс эксплоатацияс 
1942 иестз. 

Текелийсэ моли покш робота. 
Келейгадсь рудникень строитель- 
ствась. 


Прекрасной живописной тарка- 
со ашти поселкась. Строязь 5 
двухэтажной кудот, школа, сто- 
ловой, общежития, магазин, боль- 
ница, управлениянь здания. Пря- 
'довкшны клубонь строямось. 
Кавто иень перть эряви теемс 
кавто благоустроенной поселкат, 
конатнесэ кармить. эрямо 6.800 
робочейть. 

Ней строительствасонть занязь 
1.300 робочей. Энтузиазма марто 
роботыть исень ‘колхозниктне, ко- 
нат овладевают сложной механиз- 


масо. 
(ТАСС). 


Узбекистанео злеватортнэс сюронь примамось 


Узбекистанонь заготовительной | 


пунктнэ, базатне ды элеватортнэ 
июлень 1-це чис колхозтнэстэ 
примасть 61.563 центнер шуж ды 
товзюро. Эрьва чине заготовкась 
келейгады. 

Вадрясто анокстызь пряст эле- 
ваторонь роботниктне сюронь при- 


коллективесь шкадо икеле пряды- 
зе элеваторонь ды утомтнень ре- 
монтост, зернохранилищатнесэ 
ютавсть дизинфекция. Весе зерно- 
очистительной инвентаресь ашти 
анок-чисэ. Сюронь максыцятненень 
заботливойстэ теезь красной уго- 
лок. Уютной помещениясонть 


мамонть Самаркандской областьсэ. | кельгстязь паро библиотека. 


Милютинской железно-дорожной 
станциясо элеваторонь, дружной 


(ТАСС\. 


Украинасо массовой уборкась 


Эрьва чистэ седеяк пек  ке- 
лейгадыть уборочной роботатне 
Украинасо. Сюронь урядамось мо- 
ли республикань весе областнень 
147 районсо, ансяк Черниговской- 
сэнть еще эзь ушодово. Одесской 


областьсэнть уш урядазь 57 тыща | 


гектар, Николаевскойсэнть—52 
тыща, Запорожскойсэнть— 31. ты- 
ща. Июлень 1-це чинтень Украи- 
насо ледезь 169 тыща гектар зер- 
новойть, теке числасонть жо 84.500 
гектар ледезь комбайнасо. 
(ТАСС). 


Полтавской битвадонть мейле 
280 иеть топодемадонть икеле 


Полтава аноксты гостнень вас- 
томантень. Курок тезэнь сыть ла- 
мо делегацият Полтавской битва- 
донть мейле 230 иеть топодеманть 
праздновамо. Славной датань чис- 
тэнть-—июлень 8-це чистэнть— 
Полтавасо карми улеме научной 
ды общественной организацият- 
неңь представительтнень марто 
вейсэ ошонь советэнь торжествен- 
ной заседания. Интересной должен 
улемс предстоящей научной сесси- 
ясь. Улить кунсолозь зярыя док- 
ладт Полтавской битвадонть, сес- 
тэ академиктнеде ды столичной 
ученойтнеде башка выступят на- 
учной роботникть ды краеведт. 


Весе местной клубтнесэ, биб- 
лиотекатнесэ, кинотеатратнесэ те- 
езь витринат, конат знакомят 
1709 иестэ Шведтнэнь разгромонть 
историянзо марто. Полтава ошось 
празднично оформляется. 

Колхозтнэсэ, предприятиятнесэ, 
школатнесэ, клубтнесэ ды военно, 
служащейтнень ютксо ловновить 
лекцият Полтавской битвадонть. 
Чиде-чис ламолгады экскурсант- 
нэнь притокось исторической со- 
бытиятнень таркатнес. 

Июлень 12-це чистэ Полтаванть 
маласо кармить улеме массовой 
народной гуляният, 

(ТАСС). 


Сюронь васенце маршрутнэ 


Сталинской кшнинь кинть ланг- 


портонтень. Крымской станциятне 


со ушодовсть сюронь од урожаень | примасть уш эсь складозост 12 


усксематне. Васенце 2 тыща тон- 
нат зернась пачтязь Федосийской 


тыща тонна высокосортной зерна. 
(ТАСС). 


Успешнасто моли кочкомась 


Успешнасто юты яровойтнень 
кочкомась Зубово-Полянской „16 
партс‘езд“ колхозсонть. Те колхо- 
зонть колмоңе бригадась аламо 
чис прядсь: яровойтнень кочкома 
81 гектар лангсто. 


Те бригадань колхозниктне со- 
ревнуются вейкест-вейкест марто 
кочкоманть успешнасто прядоман- 
зо кисэ ды уборканть весе ендо 
аноксто вастоманть кисә. 

К. 

Границянь Томбале 


Чехо-словакиясь германской 
фашизманть кемензэ ало 


Меельсь шкаетонть пек ламо | 
германской чиновникть, солдатт 
ды фашистской агентт сыть:Чехо- 
Словакияв. Французской печатенть 
сведениянзо коряс, 23 тыща долж- 
ность марто ломать, конат састь 
Германиясто, ней Чехо-Словакиясо 
занить сех ответственной постт 
местной управлениянь органфнэсэ, 
полициясо, промышленностьсэ ды 
торговлясо. Печатесь тешксты, 
што германской фашистнэ яла 
саить эстест Чехо-Словацкой 
предлриятиятнень. Шкодань из- 
вестной военной заводтнэнь ды 
сынст отделениятнень саинзе „Гер- 
ман Геринг заводтнэнь об'едине- 
ниясь“ ды  виевстэ анокстыть 
оружия Германиянтень. 

Фашистской захватчиктнень ен- 
до изданной закононть коряс, чехт- 
ненень а мерить кандтнемс пат: 
риотической значокт, морамс мо- 
рот общественной таркатнесә, 
шпионтнэде ламо эрьва кува: за- 
водтнэсэ, магазинтнэсэ, кафэсэ, 
кудотнесэ, Гестапось (германской 
тайной полициясь) теке тев тейни 
обыскт. 

Гестапонь начальникесь Гимлер 
Чехияв ды Моравияв эсь меельсь 
самонзо шкасто усксь тозонь спе- 
циальной кочксезь 700 эсензэ ло- 
мань, конат испытаннойть жесто- 
костьсэ ды варварствасо. Неть 
бандитиэнень максозь приказ по- 
щадавтомо лепштямс германской 


властнесэ чешской · населениянть. 
малейшей:сопротивлениянзо; · Гим- 
лерэнь самонзо - шкасто арестнэнь 
количествась еще седеяк ламол- 
гадсь. Ульнесь панжозь од кон- 
центрационной % лагерь. Тозонь. 
пекстазь 346 заключеннойтнестэ 
васень ковстонть жо кулость 18. 
Чехиясо ды Моравиясо опубли- 
кован германской „протекторонть“ 
Нейратонь распоряжениязо, ко- 
нань коряс Моравиянь 4 сех круп- 
ной оштнесэ (Брносо, Ийглавсо; 
Моравской Острав% ды Оломоуц- 
со) распускаются чешской ошонь 
муниципалитетнэ. Весе властесь 
юты германской „правительствен- 
ной комиссартнэнень“. 
Германской властне снартнить 
доказать, што неть оштне свал 
ульнесть „немецкойть“. Яла теке, 
официальной статистиканть ко- 
ряс вейкеяк неть „немецкой“ ошт- 
несэ арась мик 25. процент не- 
мецкой населения. 1930 иень пе- 
реписень даннойтнень коряс, Брно- 
со, примеркс, улить ансяк 21 про- 
цент немецть, Моравской Острав- 
со—17 процент, Оломоуцсо—23' 
процент, Ийглавсо—24 процент. 
Ческе Будеовиц ошсо, косо истя 
жо. ошонь самоуправлениянть тар- 
кас аравтозь германской „прави- 
тельственной комиссарт“, ули ан- 
сяк 15 процент немецкой населе- 


ния. 
(ТАСС). 


Китайсэ военной действиятне 


Южной китайсэ китайской дж 
катне ветить эсь успешной наступ- 
ленияст Кантононть эйстэ север 
ды юг ено. Колмо чинь бойтнень 
результатсо китайской частне вань- 
скавтызь японецтнэде Синьхоенть 
(юг ено Кантондо). Уличной бойт- 
несэ японецтнэ емавтсть 200 ло- 
манде ламо. Японской вете броне- 
машинат ливтезь стройстэ. Китай- 
ской войскатне, преследуя отсту- 
пающей японецтнэнь, пачкодсть 
Цзянмынюс. Тесэ молить ожесто- 
ченной бойть. 

Хайнань островстонть северо-вос- 
точнее китайской партизантнэ гро- 


масть японской отряд косо уль- 
несть 600 ломань. Японской 10 та- 
нкат и 6 броневикть улнесть лив- 
тезь стройстэ. 

Северной китайсэ китайской вой- 
скатне ваньскавтызь японецтнэде 
Пяньгуань ошоять, Шаньси провин- 
циясто северо-запад ено. 

Те провинциянть северной ‘часть- 
сэнзэ молить ожесточенной бойть. 
китайской ды японской войскат- 
нень ютксо. ` 

Центральной фронтсонть— 
тишья. 


за- 


(ТАСС). 


Данцигсэ моб 


мероприятиятне 


илизационной 


Берлинстэ сообщениятнень ко- | ствадо, штобу максомс сынст по- 


ряс, данцигской сенатось публи- 
ковась декрет данцигской пред- 
приятиятнень робочей вийсэ обес- 
печениянть коряс, „конатнесэ неть 
предприятиятнень карми улеме по- 
требностест“. „Надобностень слу- 
чайстэнть, —кортави сообщения- 
сонть,— Данцигень частной или 
общественной предприятиятне 
должны отказамс робочейтнень ды 
служащейтнень кодамояк количе- 


литической значениянхь, коряс 
предприятиятненень“. ^ 
Ловить, што робочей виенть 
мобилизациянзо коряс данцигской 
те декретэнть ‘ули сходствазо ме- 
роприятиятне марто, конатнень 
предпринимают Германиясо робо- 
чей вийсэнть ‚обеспечениянть тур- 
тов истя мерезь „политически 


спешной роботатненень“. 
(ТАСС). 


Германиянь оружиясь Китаентень 


Английской печатенть сведениян | 
зо коряс Германиясь Сингапуронть 
трокс пачти Китаев оружия ды 
военной снаряжения седе ламо, 
кода лия кодамояк мастор. 

Газетатнень валост кувалт, ся- 
до тоннат германской снарядт, 
патронт, взрывчатой веществат, 
автоматической оружият ды лия 
грузтнэ, Китайнень предназначен- 
нойтне, пачкодсть Сингапуров 


германской пароходтнэсэ. 

Истя жо печатесь пачти, што’ 
Германиясь ды Китаесь ансяк, што 
подписали соглашения товарообмен- 
дэ 5 миллион фунтт стерлингень 
суммас. Те соглашениянть кувалт" 
Германиясь обязалась китаентень 
пачтямс военной снаряжениятнеде 
башка меельсь типень самолетт. 


(ТАСС). 

